**ПРОЕКТНО-БАЗИРАНО ОБУЧЕНИЕ В ПРОЦЕСА НА ДИСТАНЦИОННО ПРЕПОДАВАНЕ**

**АНОТАЦИЯ**

Целта на курса е да предостави на обучаемите необходимите знания, инструменти и насоки за успешно планиране и прилагане на проектно-базираното обучение в процеса на дистанционно преподаване. В този курс участниците ще придобият знания за:

* същността, спецификата и развитието на дистанционното обучение;
* същността на проектно-базираното обучение: основни характеристики, предимства, критични моменти, роля на преподавателите, роля на обучаемите, етапи, оценяване на резултатите;
* технологии, софтуерни инструменти и платформи, подпомагащи проектно-базираното обучение в процеса на дистанционно преподаване.

По време на обучението курсистите ще се запознаят с Интернет-базираната среда за проектно-базирано обучение **DIPSEIL** - нейните функционалности и инструменти; ще се запознаят с основните принципи и модела за разработването на курс в **DIPSEIL.**

Завършилите курса ще придобият умения за:

* ефективно прилагане на проектно-базираното обучение в техните преподавателски практики;
* успешно интегриране на дигиталните технологии и софтуерни инструменти в процеса на проектно-базираното обучение;
* проектиране и създаване на курс в системата **DIPSEIL,** кактои използването ѝ в процеса на обучение.

По време на обучението на курсистите ще бъде възложена самостоятелна работа да разработят свой собствен курс в системата за проектно-базирано обучение **DIPSEIL**.